Cuneiform Tablet TC 3 113
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-nim-ri-ma a-na a-lá-ḫi-im ú a-šur-GAL qí-bi-ma ṭup-pu-um ḫa-ar-mu-um ša šu-sú-en₆ DUB.SAR a-na mì-ma šu-um-šu lá i-tù-ra-ni ṭup-pu-um ša GÉME áš-ú-mu ṭù-pu-um na-gu₅-ru-um ša ta-as-kà-ri-nim áb-nu-um 0.5 ma-na-um ša KÙ.BABBAR ù bí-zi-a-tim ša-ak-na 2 TÚG ša na-ru-qá-tum ša gu₅-ul-gu₅-li-a 1 ta-ma-lá-kum ša qá-tí-a ku-nu-ku-a ma-ša-pu-um ša qá-tí-a ru-bu-kà-tù-šu e-na-tù-šu KÙ.BABBAR a-ḫu-úz 3-ma ut-ḫa-ar-šu qar-ni ša Ì.GIŠ ku-tal-lu-um ša ku-ṣí-im ša ma-at-li-iḫ-ší-im 0.83333 ma-na sí-pá-ru-um še-na-an mu-sà-ru-um i li-bi₄ ta-ma-lá-ki ša qá-tí-a kà-an-ku a-ḫu-ú-a a-tù-nu gu₅-ul-gu₅-lu-a i li-bi₄-ku-nu lá ú-ṣí-ú